Author: Janko Ondráš
Last saved by: sulik

Príloha č. 3

Stručné informácie o projekte školy druhej šance

Rada pre poradenstvo v sociálnej práci (RPSP)  je neziskové občianske združenie. Poslaním RPSP je vplývať na zmenu spoločenského prostredia v záujme podpory ľudskej a občianskej dôstojnosti postihnutých a starších ľudí. Cieľom  je poskytnutie prevencie, poradenstva, pomoci a služieb občanom v nepriaznivých životných situáciách, tak, aby napriek ťažkostiam v ktorých sa nachádzajú mohli dôstojne žiť. S týmto cieľom súvisí tiež transformácia sociálnych inštitúcii, rozvíjanie nových foriem pomoci, neformálneho vzdelávania, tréningov užívateľov služieb a vzdelávania sociálnych pracovníkov v spolupráci so zahraničnými partnermi. 
RPSP má v súčasnosti sieť pracovísk v Slovenskej republike, a to: v Bratislave (centrum Rady), Malackách, Žiline, Leviciach, Banskej Bystrici a samostatné pracovisko v Košiciach. RPSP podporuje samostatnosť a zodpovednosť, koordináciu a kooperáciu pri presadzovaní poslania a cieľa s dôrazom na regionálne podmienky jednotlivých pracovísk.

RPSP, Košický samosprávny kraj (KSK), Európska asociácia miest škôl druhej šance (E2C-Europe), MŠ SR, MPSVaR SR, MPC Prešov, Magistrát mesta Košice, Akademia Istropolitana  sú hlavnými kooperujúcimi partnermi a zároveň poskytujú  garanciu  pre RPSP pri implementácii škôl druhej šance( SDŠ) na Slovensku. 

Situácia :
•	Štatistické údaje MŠ SR ukazujú, že každoročne je približne 15 000 žiakov   neúspešných na základnom stupni vzdelávania. Väčšina týchto ľudí si už nikdy nedokončí základné vzdelanie.  
•	Nezamestnanosť v Košickom regióne dosahuje 24,5 % 
•	V meste Košice je evidovaných 5 000 uchádzačov o zamestnanie so základným vzdelaním a neukončenou  profesijnou prípravou. V ekonomickom vyjadrení dávky v nezamestnanosti pre uvedenú skupinu činia cca 200 miliónov Sk ročne (v rámci pasívnej politiky riešenia problému zamestnanosti). 
•	V učilištiach a  odborných učilištiach v Košickom kraji do 2. ročníka nenastupuje až 65% žiakov a odchádzajú do evidencie úradov práce.
•	Neexistuje inštitúcia, ktorá by s ohľadom na  subjektívnu disponabilitu umožnila týmto nezamestnaným mladým ľuďom získať potrebný stupeň vzdelania (základná škola, príprava na profesiu) tak, aby mohli efektívne riešiť svoje existenčné problémy a uplatniť sa na trhu práce.
•	V Košickom regióne nie sú k dispozícii štatistiky, ktoré by  hovorili o potrebách zamestnávateľov a tak chýba prepojenie medzi požiadavkami zamestnávateľov a aktuálnym vzdelávaním pre potreby trhu práce.

Túto problematiku je potrebné riešiť systémovo a  regionálne podľa potrieb a demografickej štruktúry obyvateľov. Riešenie je možné len za úzkej spolupráce subjektov v regióne, ktoré vytvoria nadväznosť v štruktúre /štrukturalizácia vzdelávacích služieb podľa potrieb občanov/ za predpokladu ich prepojenia v sociálno-politickom systéme daného mesta, regiónu resp. kraja. 

Doterajšie aktivity Rady pre poradenstvo v sociálnej práci k tomuto projektu:
1.	V roku 2002 bol pilotný projekt škôl druhej šance predstavený Košickému samosprávnemu kraju (KSK). 
2.	V auguste 2002 došlo k podpísaniu dohody medzi KSK a Rady pre poradenstvo v sociálnej práci o vzájomnej spolupráci  a odbornej pomoci pri príprave systémových  modelov vzdelávania pre Rómov v rámci investičných rozvojových projektov stratégie Košického samosprávneho kraja.
3.	V októbri 2002 sa zástupcovia RPSP, Academie Istropolitana a KSK  zúčastnili Európskej letnej školy pre zakladanie škôl druhej šance v Zakopanom v Poľsku. Mesto Košice dostalo pozvanie stať sa členom E2C a RPSP spolu s Academiou Istropolitana boli vybraní za partnerov do medzinárodného projektu QUEST (Kvalitný edukačný systém). 
4.	V roku 2003 bol predstavený pilotný projekt školy druhej šance mestu Košice. Dna 11.11.2003 mestské zastupiteľstvo v Košiciach na svojom zasadnutí schválilo:
 a) zapracovanie projektu škôl druhej šance do koncepcie sociálnej politiky mesta   
        Košice, 
        b) vstup mesta Košice do Európskej asociácie miest škôl druhej šance (E2C),   
        c) vytipovanie vhodných objektov pre účely zriadenia pilotného projektu školy 
            druhej šance.
5.	V roku 2003 bola nadviazaná spolupráca s dvoma neziskovými organizáciami v Košickom regióne, ktoré majú záujem založiť prvé školy druhej šance na Slovensku (Druhá šanca, n.o. a OZ Útočište). Nezisková organizácia  Druhá šanca vypracovala pilotný projekt zriadenia Školy druhej šance v okolí Košíc a uchádza sa o financovanie zo štrukturálnych fondov.
 
Rada pre poradenstvo v sociálnej práci v Košiciach s kooperujúcimi partnermi postupne pripravuje podmienky pre zavedenie a sieťovanie škôl druhej šance na Slovensku, pomocou podporných projektov:
1.	Príprava pracovníkov / Tréning trénerov. Cieľom je pripraviť tím trénerov, ktorí by dokázali vzdelávať a  pripraviť personálne zázemie lektorov pre školy druhej šance. Príprava trénerov sa bude realizovať v spolupráci E2C-Europe (Európska asociácia miest škôl druhej šance) a Folk High School (Vysoká ľudová škola) vo Viebäcku, Švédsko. 
2.	Príprava modulov k akreditácii. V spolupráci s  Metodicko-pedagogickým centrom v Prešove sa začala príprava modulov na akreditáciu pre školy druhej šance.
3.	Vytvorenie štandardov kvality škôl druhej šance. Podprojekt realizovaný v rámci vyššie uvedeného projektu TQM (Total quality management - Kvalitný edukačný systém). 
4.	Diseminácia /Medializácia myšlienok škôl druhej šance v ďalších regiónoch Slovenska v spolupráci s Academiou Istropolitna, Bratislava a Úniou miest Slovenska.   

 

1.	Škola 2 šance

I. stupeň

Základné školy

Škola 2 šance

II. stupeň

Vysoké školy

BBC

dokončenie ZŠ
+
profesionálna a predprofes.príprava

SŠ /maturita
+
profesionálna a predprofes.príprava

Magistrát mesta Košice

Druhá šanca, n.o.

OZ Útočište

16-24 rokov

7-15 rokov

16-24 rokov

TU Košice

Územné úrady práce a soc. vecí

Podniky , organizácie

Agentúra podpor. Zamestnávania

od 18 rokov

  IMPLEMENTUJÚCE ORGANIZÁCIE 

Schéma č.1  Prepojenie škôl druhej šance v regióne Košice

Schéma č.2  Štruktúra partnerskej spolupráce 

1. Medzinárodná

1.1	E2C

Academia Istropolitana
Únia miest Slovenska

2. Národná

MPSVR SR

MŠ SR

3. Regionálna

Metodicko-pedagogické centrum

1.2	RPSP

KSK

4. Komunitná
   (zakladatelia ŠDŠ)

Fyzické osoby

Cirkvi

Magi-strát

MVO

Štátna správa

PARTNERI

ÚROVEŇ